《新安罗廷锡见访五羊翌日拜茗碗春茶之惠率尔赋谢》
清代·陈恭尹

高轩何幸此相寻，浊世翩翩得所钦。霄汉长风当羽翼，黄山秋色落胸襟。

贫无几席堪留客，老历艰虞未废吟。茗碗春芽持赠我，澹交如水见君心。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。